b'\n_START_ARTICLE_\n\xc5\xa0tefan Gnezda\n_START_SECTION_\n\xc5\xbdivljenje in delo\n_START_PARAGRAPH_\n\xc5\xa0tefan Gnezda, ki se je rodil v dru\xc5\xbeini kmeta Petra in gospodinje Marije Gnezda rojene \xc5\xbdgavec, velja za za\xc4\x8detnika uporabe gozdnih \xc5\xbei\xc4\x8dnic na Slovenskem. Za spravilo lesa iz gozdov je leta 1928 za\xc4\x8del uporabljati \xc5\xbei\xc4\x8dne vrvi, \xc5\xa1kripec in lesen vitel na volovsko vprego. Leta 1932 je priredil manj\xc5\xa1i tovornjak za pogon \xc5\xbei\xc4\x8dnega \xc5\xbeerjava, kasneje znanega kot Gnezdov \xc5\xbei\xc4\x8dni (ali idrijski) izvlek. Prednosti te vrste spravila so bile hitro prestavljanje gozdne \xc5\xbei\xc4\x8dnice, gospodarnost na strmih terenih in majhne po\xc5\xa1kodbe gozdnega drevja.'